Ljubov Sobol

Ljubov Eduardovna Sobol (o.s. Fedenjova; s. 13. syyskuuta 1987 Lobnja) on venäläinen juristi. Hän on aktiivinen Vladimir Putinin vastaisessa oppositioliikkeessä, jonka kärkihahmo on Aleksei Navalnyi.

Sobol on Navalnyin FBK-säätiön juristi ja on juontanut Navalnyin paljastusohjelmia YouTubessa. Hänet pidätettiin Moskovassa heinä-elokuussa 2019 puhjenneiden mielenosoitusten yhteydessä vähäksi aikaa, ja hän sai haasteen oikeuteen, "toistaiseksi todistajan ominaisuudessa", kuten hän sanoi. Hän on syömälakossa vastalauseena vallanpitäjiä vastaan. Hän on ollut mukana oppositiotoiminnassa vuodesta 2011 ja osallistui Bolotnaja-aukion mielenosoituksiin.

Tammikuussa 2022 Venäjä lisäsi Sobolin yhdessä Navalnyin kanssa Venäjän talouden seurantaviraston ylläpitämälle terroristien ja ääriajattelijoiden listalle. 

Sobolin mies Sergei Mohov joutui vuonna 2019 myrkkypiikki-iskun kohteeksi mutta selvisi siitä hyvän kuntonsa vuoksi. Oppositiohenkisen sanomalehden Novaja Gazetan tutkimuksissa iskun tekijä paljastui valvontakamerakuvista mutta hän on kuollut. Taustoista löytyi yhteyksiä Putinia lähellä oleviin piireihin.

Lähteet 

Venäläiset juristit
Venäläiset aktivistit
Venäläiset toisinajattelijat
Vuonna 1987 syntyneet
Elävät henkilöt